Візіт Францішка ў Мілан прадугледжвае сустрэчу з сем’ямі рэгіёна, наведзіны архікатэдральнага касцёла, дзе яго прывітаюць дапаможныя біскупы і члены капітула мітраполіі, малітву ля грабніцы св. Карла, сустрэчу з мясцовым духавенствам і законнікамі. Апрача таго Папа адправіцца ў мясцовую турму, каб наведаць зняволеных і паабедаць з імі. У гарадскім парку ён узначаліць Эўхарыстыю, а на стадыёне “Сан-Сіра” сустрэнецца з маладымі людзьмі, якія рыхтуюцца прыняць сакрамант канфірмацыі.